ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
22 ก.ย. 2559

สรุปตลาดภาคเช้า
ตลาดภาคเช้าปิดปรับตัวเพิ่มขึ้น 13.12 จุด (+0.88%) ในทิศทางเดียวกันกับตลาดหุ้นต่างประเทศ จากประเด็นที่ธนาคารกลางสหรัฐฯยังไม่ปรับขึ้นดอกเบี้ยในการประชุมรอบล่าสุด โดยกลุ่มที่ปรับตัวเด่นนำโดยกลุ่มรับเหมาก่อสร้าง +1.46% กลุ่มธนาคาร +1.46% ด้านปริมาณการซื้อขายอยู่ในระดับปานกลางที่ 2.2 หมื่นล้านบาท
แนวโน้ม ภาคบ่าย
คาดดัชนีช่วงบ่ายยังทรงตัวในแดนบวกได้ต่อ โดยต้องรอดูว่าดัชนีจะสามารถยืนที่ระดับ 1,500 จุดได้หรือไม่ หากยืนได้มีโอกาสปรับตัวเพิ่มได้ต่อไปที่แนวต้านถัดไปที่ 1,550 จุด สำหรับการลงทุนช่วงนี้เราแนะนำในลักษณะเก็งกำไรระยะสั้นๆเป็นหลัก เน้นไปที่หุ้นกลุ่มที่คาดจะรายงานผลดำเนินงานช่วงไตรมาส 3 โดดเด่น เพื่อลดความเสี่ยงในกรณีตลาดผันผวน เช่น CPF GFPT เป็นต้น
วิเคราะห์ทางเทคนิค TSE  ราคาปิด 4.96 บาท แนวรับ 4.94 บาท  แนวต้าน 5.15, 5.50 บาท แนว cut หากราคาหุ้นมีโอกาสหลุด 4.88 บาท กราฟ TSE อยู่ในระหว่างการปรับตัวขึ้นตามแนว V-shape โดยมี Stoch สนับสนุน Buy signal นี้ และแท่งเทียนตัดขึ้นเหนือเส้นค่าเฉลี่ยสามกษัตริย์แล้ว จะทำให้การขึ้นแข็งแรงและมีโอกาส new high เหนือ 5.50 บาทได้ แนะนำซื้อ
เด็กแนว MFEC ดำเนิน 3 กลุ่มธุรกิจหลัก คือ ให้คำปรึกษาและพัฒนางานด้านเทคโนโลยีสารสนเทศ พัฒนาและวางระบบ สุดท้ายคือธุรกิจบริการด้านการบำรุงรักษา สำหรับลูกค้าทั้งภาครัฐและเอกชน ว่าไป แล้วพัฒนาการต่างๆ ของบริษัทเหล่านี้มีการเปิดข่าวออกมาค่อนข้างน้อย แต่มีการรับงานวางระบบอยู่เสมอ งานสำคัญที่จะเกิดขึ้นในปีนี้และปีหน้าคือการวางระบบใต้ดิน ซึ่ง MFEC คือตัวเต็งสำคัญที่จะคว้างานไม่มากก็น้อย ยังไม่นับเอกชนที่มีงานให้ต่อเนื่องอยู่แล้วหุ้นกลุ่มนี้ขาดความคึกคักไปพักใหญ่ และราคาก็ปรับตัวลงมากเกินไป การเข้าลงทุนถือเป็นจังหวะดีในการเลือกได้เป็นตัวๆ เพราะหากมีการได้งานใหญ่เข้ามาซึ่งก็ต้องได้อยู่แล้ว ราคาจะวิ่งปรู๊ดปร๊าดรวดเร็ว อย่าง MFEC จุดเด่นคือผลประกอบการเติบโต แม้จะมีส่วนหนึ่งมาจากขายเงินลงทุนแต่ทำให้มีสภาพคล่องทางการเงินดี และมีค่า PE ต่ำเพียง 8 เท่า มี PBV ที่ 1.1 เท่าn ไม่เคยเห็นแบบนี้มานานแล้ว กราฟ MFEC เริ่มดีดตัวขึ้นขณะที่สัญญาณซื้อใน Stoch โค้งขึ้นอีกครั้งหนึ่ง โดยจะเกิด Buy signal ในแนว support นี้ทุกครั้ง เฉลี่ยการปรับขึ้น ระหว่าง 5-18% ขึ้นกับ momentum โดยคาดว่ารอบนี้จะมีแนวต้านที่ 5.10 บาท แนะนำซื้อ